Støjbergs rigsretssag 
kan vare få måneder 


Pengekilder 
tørrer nu ud 
for Trump 


Side 6 


Byer er perfekte arenaer 
til voldelige optøjer 


Forsiden 

Forskere 
tier om 
vital 
testviden 


Forskere har undersøgt, 
hvor præcis lyntesten af 
corona er i forhold til den 
gængse PCR-test. Men 
resultatet holdes tilbage, 
selv om eksperter og 
forskerne bag mener, at 
det potentielt kan redde 
livi Danmark. 


JOHN HANSEN, MAGNUS BREDSDORFF 
OG JAKOB SORGENFRI KJÆR 


Statens Serum Institut (SSI) står nu 

klar med en undersøgelse af, om 
kviktestene er mere præcise, end myndig- 
heder og regering hidtil har fortalt offent- 
ligheden. Men forskerne tilbageholder 
deres viden, da de først vil publicere resul- 
tatet i et videnskabeligt tidsskrift. 

Det sker, selv om det akademiske team 
selv vurderer, at projektet rummer ny vi- 
den, der potentielt kan føre til en hurtige- 
re inddæmning af coronasmitten, en 
bedre kontrol med epidemien og dermed 
færre dødsfald. 

Den vitale viden om de hurtige antigen- 
tests holdes tilbage, samtidig med at der 
torsdag er frist for at give bud på indkøb 
af kviktests for anslået 1 milliard skatte- 
kroner til de danske regioner. Indkøbet 
skal forlænge den nuværende kapacitet 
på100.000 tilgængelige kviktests om da- 
gen og målrette testningen til plejecentre 
og andre institutioner i tre måneder fra 1. 
februar. 

Regionerne forventer at godkende ind- 
købet i løbet af blot fire dage, men må til- 
syneladende gøre det uden den nyeste vi- 
den om en af de tests, de kan købe. 

»Vi er klar over, at resultaterne har stor 
offentlig interesse. Derfor er artiklen ind- 
sendt som 'fast track'«, siger det i en mail 
fra den projektansvarlige professor, Chri- 
stian von Buchwald, fra Rigshospitalet. 

»Vi afventer nu, at tidsskriftet ved en 
peer review-proces gennemgår resultater- 
ne- det vil sige, at uafhængige forskerkol- 
legaer rundtom i verden ser på studiets 
værdi og validitet«, siger Christian von 
Buchwald, som håber, at resultaterne kan 
komme ud »i løbet af januar«. 

Sundhedsmyndigheder og ministre 
har siden november omtalt antigentests, 
der kan give svar på et kvarter, som usikre. 
»Antigentests giver kun det korrekte svar 
i omkring 50 procent af tilfældene«, lød 
det i en pressemeddelelse fra Sundheds- 
styrelsen. 

Siden har der været skepsis mod disse 
kviktests blandt borgere og offentlige in- 
stitutioner. 


B t forskerhold fra Rigshospitalet og 


Smitterekord på plejehjem 

For femte uge i træk er der rekordhøj 
smitte blandt plejehjemsbeboere. De se- 
neste to uger er 65 beboere døde med co- 
vid-19, mens 920 nye er blevet smittet. 
Imens har myndighederne undladt at ud- 
brede den ellers ledige kapacitet til at 
kvikteste plejepersonalet for at holde 
smitten fra døren. Tirsdag blev der alene 
anvendt14.536 lyntests ud afen samlet ka- 
pacitet på100.000. 

Truslen fra muteret virus 
udsætter genåbningen 


Tidligst 7. februar vil 
Danmark langsomt 
genåbnes. Ekspertrapport 
viser retningen, hvor de 
mindste børn først sendes 
retur i skole, og værtshuse 
lukkes på ubestemt tid. 


y LARS IGUM RASMUSSEN 


ba 


tetal i dagevis, den månedlange 

spidsbelastning på sygehuse ser ud 
til at være toppet, og den anden store na- 
tionale nedlukning har vist sig at have ef- 
fekt, kan befolkningen glemme alt om en 
snarlig genåbning af samfundet. 

»Der er vi slet ikke endnu«, sagde sund- 
hedsminister Magnus Heunicke (S) på 
pressemødet onsdag aften. 

Regeringen forlænger derfor nedluk- 
ningen frem til 7. februar - mindst. 

»Det kan sagtens være, at vi bliver nødt 
til at forlænge yderligere«, tilføjede mini- 
steren. 

Meldingen om yderligere tre ugers 
nedlukning kommer, samtidig med at 14 
af landets førende eksperter inden for 
medicin, epidemiologi, økonomi og sam- 
fundsforhold har afleveret en 126-siders 
rapport, der skal hjælpe regeringen og 
Folketinget med at prioritere under en 


g elv om der har været faldende smit- 


gradvis langsom genåbning. Regeringen 
og Folketinget mødes i næste uge med 
ekspertgruppen for at drøfte trinnene i 
en kommende genåbning. 

»I den nuværende situation er det afgø- 
rende, at vi sikrer et lavere smittetryk, og 
de mener også - altså vores eksperter - at 
det ikke er nu, deres rapport skal tages i 
brug«, sagde Magnus Heunicke. 

At vi har udsigt til en markant længere 
nedlukning end i foråret 2020, skyldes 
væksten i den 50-70 procent mere smit- 
tende variant B117, der har slået rod i Dan- 
mark. Det forventes, at den i slutningen af 
februar vil være den dominerende virus- 
stamme, danskerne smittes med. En mu- 
teretvirusvariant, der har presset det eng- 
elske sundhedsvæsen i og omkring Lon- 
don til det yderste. 

Ifølge sundhedsminister Magnus Heu- 
nicke (S) viste en stikprøvekontrol af de 
positive coronatests for fem dage siden, 
at 134 danskere var smittet med den eng- 
elske variant. I går viste stikprøven, at 208 
var smittet med varianten, en stigning på 
55 procent. 

»Det kan virke som små tal, men væk- 
sten er grund til voldsom bekymring, for 
det betyder, at vi kommertil at se en situa- 
tion med stærkt stigende smittetal sene- 
re påvinteren, hvis situationen fortsætter 
som nu«, sagde Magnus Heunicke. 

EU's smitteagentur, ECDC, har netop 
oplyst, at ingen medlemslande endnu 
bør lempe restriktioner uanset smitteni- 
veau, Så alle EU-lande forsøger at få brem- 
set udbredelsen af B17. 


Små børn skal først ud 

I den netop afleverede rapport anviser 
eksperterne, at børn yngre end 5.-klasses 
elever er dem, der først bør vende tilbage 


til en relativt normal hverdag, da de har 
den mindste påvirkning på smitteud- 
bredelsen og samtidig den største negati- 
ve påvirkning af samfundsøkonomien, 
fordi mor og far har svært ved at komme 
på arbejde eller arbejde hjemme, når bør- 
nene ikke er i skole. 

Søren Brostrøm understregede på pres- 
semødet, at det er klart, at børnene i de 
mindste klasser, der blev sendt sidst 
hjem, også vil være dem, der sendes først 

ud, når restriktio- 


nerne igen kan 
lempes. 
»Det er udgangs- 
Det kansagtens punktet, for det be- 
være, at vi tyder o 
z ; meget for børnefa- 
bliver nødt til a for samfun- 
at forlænge det og for børne- 
yderligere nes trivsel. Det ved 
Magnus vi godt. Men det er 
Heunicke (S), også o for, at 
i vi er på højeste risi- 
sundheds koniveau«, sagde 
minister Søren Brostrøm. 
Ekspertrappor- 


ten understreger, at barer og værtshuse 
bør holdes lukket længst muligt i forbin- 
delse med genåbningen. Men derudover 
vil eksperterne ikke prioritere rækkeføl- 
gen i en genåbning, da det i høj grad vil 
være op til politikerne at beslutte, hvad 
der skal normaliseres først. 

»Grundlæggende er det således et poli- 
tisk spørgsmål, hvordan de forskellige 
hensyn skal afvejes«, skriver de. 

Eksperterne leverer dog en prioritering 
inden for 'uddannelse’, ”erhverv og ar- 
bejdspladser' og ”kultur og idræt”, som 
politikerne vil kunne støtte sig til. 

På uddannelsesområdet prioriterer 


Regeringens eksperter 
vurderer, at afgangselever bør stå langt 
fremme i køen til at kunne skippe 
onlineundervisningen hjemme og vende 
tilbage til skolen. Foto: Finn Frandsen 


eksperterne efter de mindste børns tilba- 
gevenden til skolen, at turen så er kom- 
met til alle afgangselever i grundskolen 
og på ungdoms- og voksenuddannelser 
efterfulgt af elever i 5.-8. klasse, så dem på 
ungdoms- og voksenuddannelser og til 
slut studerende på de videregående ud- 
dannelser. 

På erhvervsområdet foreslår de, at det 
først bliver udvalgsvarebutikker, så ind- 
købscentre, liberale erhverv med tæt fy- 
sisk kontakt (frisører, massører mv.), der- 
næst restauranter, cafeer mv., andre ar- 
bejdspladser og så barer og værtshuse. 

På kultur- og idrætsområdet foreslår 
eksperterne, at der først åbnes for uden- 
dørs  kulturinstitutioner, udendørs 
idræts- og foreningsfaciliteter, dernæst 
indendørs kulturinstitutioner og så in- 
dendørs idræts- og foreningsfaciliteter. 

Eksperterne understreger, at flere om- 
råder i samme sektor eller på tværs sag- 
tens vil kunne åbnes samtidig, så længe 
det sker gradvist, langsomt og under hen- 
syntagen til epidemikontrollen. 

»En manglende epidemikontrol vil ud 
over sundhedsmæssige konsekvenser og- 
så kunne have betydelige konsekvenser 
for samfundsøkonomien og vil skabe 
usikkerhed og mistrivsel«, skriver eksper- 
terne. 
lars.i.rasmussen@pol.dk 

POLITIKEN MENER 


Hold fast, 
Theil 


Deter alt, alt for tidligt at 
aflyse eksamen. 


lting smelter sammen. 
Sådan beskriver Molly 
Dahl sin hverdag, hvor hun 


eri gang med sidste år i gymnasiet. 
Klasseværelset er afløst af en skærm 
i teenagehulen, og kontakten med 
lærere og klassekammerater er re- 
duceret til lyd og billeder. 

Strukturen i hverdagen er svær at 
fastholde, når alt foregår i hjemmet 
og er frarøvet meget af det livgiven- 
de sociale fællesskab, der dagligt 
motiverer til at stå op og gøre sig 
umage. Mon ikke stort set alle ele- 
ver, lærere og forældre sukker i takt 
med Molly Dahl? 


ALLE ERKENDER, at elever lærer min- 
dre og trives dårligere med fjernun- 
dervisningen, der nu er blevet for- 
længet med yderligere tre uger. Er 
det så ikke naturligt at aflyse som- 
merens eksamen? Vil det ikke redu- 
cere stress og understrege, at nød- 
undervisning er det muliges kunst? 

Det mener mindst 45.000 dan- 
skere, som nu har skrevet under på 
et borgerforslag om aflysning af ek- 
samen. Det samme mener flere or- 
ganisationsfolk og politikere, som 
opfordrer regeringen til hurtigst 
muligt at aflyse studentereksamen 
og skolens afgangseksamen. 

Men selv om en aflysning af eksa- 
men lige nu er et populært syns- 
punkt, er svaret på spørgsmålene 
nej. For med over fire måneder til 
eksamen er det alt for tidligt at tage 
den beslutning. 

Det at gå til eksamen eren vigtig 
træning i fremlæggelse, som elever- 
ne får brug for på deres videre vej. 
Og selv om lukningen af skoler og 
uddannelser kan risikere at fortsæt- 
te længe endnu, er det afgørende at 
fastholde perspektivet om, at elever 
og studerende skal vende tilbage til 
hverdagen så hurtigt som overhove- 
det muligt og sundhedsfagligt for- 
svarligt. Her er eksamen et vigtigt 
sigtepunkt for en tilbagevenden til 
normaliteten. Det viste sig også, da 
9. klasses eksamen sidste år blev af- 
lyst, og studentereksamen blev af- 
holdt i amputeret form. Det fik flere 
til at beklage, at eleverne fik en ufor- 
løst afslutning på de mange år i sko- 
le og på ungdomsuddannelserne. 


SPØRGSMÅLET om eksamen må ik- 
ke blive til et spørgsmål om enten- 
eller. Det skal, som også undervis- 
ningsministeren har peget på, være 
et spørgsmål om hvordan. 

Eksamen kan afholdes og tilrette- 
lægges, så man tager hensyn til, at 
eleverne er blevet undervist på en 
anden måde. Det gælder ikke 
mindst på erhvervsuddannelserne, 
hvor det er umuligt at samle en gavl 
og smage en sauce til i den virtuelle 
verden. Det kan også gælde eksa- 
men i folkeskolens valgfag, der har 
været særlig hårdt ramt. 

Måske bliver spørgsmålet om af- 
lysning af eksamen aktuelt, hvis 
skolelukningen fortsætter længe. 
Men indtil vi ved det, må der være 
fokus på, hvordan - og ikke om - ek- 
samen kan afholdes. 

Det er rigtigt, at det i hjemmesko- 
len føles, som om alting smelter 
sammen. Men alt skal gøres for, at 
det ikke bliver en nedsmeltning af 
elevernes faglighed. fugl 

